इस स्थान पर जैसे ही रेखा, रंग एवं पोत आदि द्वारा रूपाकृति का निर्माण होता है तो वह सजीव व सक्रिय हो जाता है !
चित्र रचना के लिए रिक्तस्थान को अंतराल के नाम से जाना जाता है ! यह एक  स्पर्शागम्य (Intangible) तत्व है जो निरंतर, असीम और सदैव विधमान रहता है ! 'विष्णुधर्मोत्तर पुराण' में इसे स्थान कहा गया है ! इस स्थान पर जैसे ही रेखा, रंग एवं पोत आदि द्वारा रूपाकृति का निर्माण होता है तो वह सजीव व सक्रिय हो जाता है ! डिजाइन में अंतराल की महत्वपूर्ण भूमिका होती है ! डिजाइन बनाने के लिए निर्धारित द्वि - आयामी चित्रभूमि एवं इस चित्रभूमि का डिजाइन की आवश्यकतानुसार व्यवस्थित रूप से उपयोग अंतराल विभाजन कहलाता है अर्थात अंतराल डिजाइन का वह तत्व  या रूपाकार है जिसमें डिजाइन के तत्वों को सयोजित किया जाता है! डिजाइन के तत्वों के अंकन के पश्चात यह अंतराल सक्रिय और सहयोगी दोनों भूमिकाओं का निर्वहन करता है ! डिजाइन समतल धरातल पर जब डिजाइन के तत्वों को बनाता है तो उस तत्व वाले भाग ( विषयगत आकृति ) को सकारात्मक अंतराल तथा पृष्ठभूमि क्षेत्र को नकारात्मक या सहयोगी अंतराल ( धरातल आकृति ) के रूप में इंगित करता है किया जाता है यह अंतराल डिजाइन के तत्वों की आकृति रंग एवं पोत आदि के दृश्य भार से प्रभावित होता है कभी-कभी डिजाइन या चित्र में सक्रिय एवं सहायक अंतराल का भेद करना भी कठिन होता है !